Szép a fekete bárány
Szép a fekete bárány, s a fekete szemü lány,
Szép a legény is, ki barna, kinek bodor a haja.

Kicsiny az én határom, magosabbra hányatom,
Hej kicsi az én galambom, könnyen megcsókolhatom.

Lám megmondtam legénység, mire visz a reménység,
Hej no hajts a tilalmasba, utczán vár a kaloda.

A muzslai babám is, elhagyott már Pannám is,
Hej nem bánom én ha el is, elélek én magam is.

A muzslai zabokban, mácsonya van azokban,
Hej gyerünk rózsám, szedjük ki, hogy ne virágozzon ki.

A muzslai temetőn elvesztettem kezkenőm,
Hej édes régi szeretőm, tán meglátta kezkenőm.

Szép a leány czifrában, a legény is nadrágban,
Hej végig sétál az utczán, sir utána a leány.
Népköltészet